**Հավելված`**

**Հայաստանի Հանրապետության**

**Շիրակի մարզի Գյումրի համայնքի**

**ավագանու 2017 թվականի**

|  |  |
| --- | --- |
| ԿԱԶՄՎԱԾ Է 2017ԹՎԱԿԱՆԻ  \_\_\_\_\_\_\_\_\_\_\_\_\_\_\_\_\_\_ « » - ԻՆ  ԲԱՂԿԱՑԱԾ Է 11 (ՏԱՍՆՄԵԿ) ԹԵՐԹԻՑ  ՏՊԱԳՐՎԱԾ Է ԸՆԴԱՄԵՆԸ 3 ՕՐԻՆԱԿ  ՕՐԻՆԱԿ \_\_\_\_\_\_\_\_\_\_\_\_  Հ Ա Ս Տ Ա Տ Վ Ա Ծ Է՝  ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ  ՇԻՐԱԿԻ ՄԱՐԶԻ ԳՅՈՒՄՐԻ  ՀԱՄԱՅՆՔԻ ԱՎԱԳԱՆՈՒ 2017  ԹՎԱԿԱՆԻ \_\_\_\_\_\_\_\_\_\_\_\_\_\_\_ « » - Ի  ԹԻՎ - Ա ՈՐՈՇՄԱՄԲ  ՀԱՄԱՅՆՔԻ ՂԵԿԱՎԱՐ՝  \_\_\_\_\_\_\_\_\_\_\_\_\_\_\_\_\_\_ Ս. ԲԱԼԱՍԱՆՅԱՆ | Գ Ր Ա Ն Ց Վ Ա Ծ Է՝  ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ  ԱՐԴԱՐԱԴԱՏՈՒԹՅԱՆ ՆԱԽԱՐԱՐՈՒԹՅԱՆ  ԱՇԽԱՏԱԿԱԶՄԻ ԻՐԱՎԱԲԱՆԱԿԱՆ  ԱՆՁԱՆՑ ՊԵՏԱԿԱՆ ՌԵԳԻՍՏՐԻ  ԳՈՐԾԱԿԱԼՈՒԹՅԱՆ ԳՅՈՒՄՐՈՒ ՏԱՐԱԾՔԱՅԻՆ  ԲԱԺՆԻ ԿՈՂՄԻՑ \_\_\_\_\_\_\_\_\_\_\_\_\_\_\_\_\_\_\_\_\_  ԳՐԱՆՑՄԱՆ \_\_\_\_\_\_\_\_\_\_\_\_\_\_\_\_\_\_\_\_\_  ՎԿԱՅԱԿԱՆ N \_\_\_\_\_\_\_\_\_\_\_\_\_\_\_\_\_\_\_\_\_  ՀՎՀՀ \_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_ ԹՎԱԿԱՆԻՆ ԳՐԱՆՑՎԱԾ  ԿԱՆՈՆԱԴՐՈՒԹՅԱՆ ԹԻՎ \_\_\_\_\_\_\_\_\_\_\_\_\_\_\_\_\_  ՓՈՓՈԽՈՒԹՅՈՒՆԸ ՆՈՐ ԽՄԲԱԳՐՈՒԹՅԱՄԲ  ԿԱՆՈՆԱԴՐՈՒԹՅԱՆ ԳՐԱՆՑՎԵԼ Է  ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ  ԱՐԴԱՐԱԴԱՏՈՒԹՅԱՆ ՆԱԽԱՐԱՐՈՒԹՅԱՆ  ՊԵՏԱԿԱՆ ՌԵԳԻՍՏՐԻ ԳՈՐԾԱԿԱԼՈՒԹՅԱՆ  ԿՈՂՄԻՑ  «\_\_\_\_» \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_2017 Թ. |

**հոկտեմբերի 06-ի թիվ -Ա որոշման**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՇԻՐԱԿԻ ՄԱՐԶԻ ԳՅՈՒՄՐԻ ՀԱՄԱՅՆՔԻ**

**«ՄԱՆԿԱՊԱՏԱՆԵԿԱՆ ԱՐՎԵՍՏԻ ՊԱԼԱՏ»**

ՀԱՄԱՅՆՔԱՅԻՆ ՈՉ ԱՌԵՎՏՐԱՅԻՆ ԿԱԶՄԱԿԵՐՊՈՒԹՅԱՆ

**ԿԱՆՈՆԱԴՐՈՒԹՅՈՒՆ**

(ՆՈՐ ԽՄԲԱԳՐՈՒԹՅԱՄԲ)

Ք. ԳՅՈՒՄՐԻ 2017 ԹՎԱԿԱՆ

1. **ԸՆԴՀԱՆՈՒՐ ԴՐՈՒՅԹՆԵՐ**
2. Հայաստանի Հանրապետության Շիրակի մարզի Գյումրի համայնքի «Մանկապատանեկան արվեստի պալատ» համայնքային ոչ առևտրային կազմակերպությունը (այսուհետ՝ կազմակերպություն) շահույթ ստանալու նպատակ չհետապնդող, իրավաբանական անձի կարգավիճակ ունեցող ոչ առևտրային կազմակերպություն է, որը իրականացնում է կրթադաստիարակչական ծրագրեր:
3. Կազմակերպությունը հանդիսանում է Հայաստանի Հանրապետության Շիրակի մարզի Գյումրու քաղաքային համայնքի «Պիոներ պալատ» համայնքային ոչ առևտրային կազմակերպության (գրանցման համարը՝ 29.215.51136., վկայական՝ N 03Ա201136, գրանցման ամսաթիվ՝ 04.11.2011թ.) իրավահաջորդը:
4. Կազմակերպության իրավաբանական հասցեն (գտնվելու վայրը)՝ ք. Գյումրի, Մատնիշյան 182, (փոստային ինդեքս՝ 3114):
5. Կազմակերպությունը ստեղծված է համարվում ՀՀ օրենքով սահմանված կարգով պետական գրանցման պահից առանց ժամկետային սահմանափակման, նրա գործունեությունը կարգավորվում է Հայաստանի Հանրապետության օրենսդրությամբ, Հայաստանի Հանրապետության կողմից վավերացված միջազգային պայամանգրերով և սույն կանոնադրությամբ:
6. Կազմակերպությունը, որպես սեփականություն, ունի առանձնացված գույք և իրա պարտավորությունների համար պատասխանատու է այդ գույքով, նա պատասխանատվություն չի կրում հիմնադրի պարտավորությունների համար: Հիմնադիրը պատասխանատվություն է կրում մինչև կազմակերպության պետական գրանցումը ծագած կազմակերպության ստեղծման հետ կապված պարտավորությունների համար: Կազմակերպությունը կարող է իր անունից ձեռք բերել և իրականացնել գույքային և անձնական ոչ գույքային իրավունքներ, կրել պարտականություններ, դատարանում հանդես գալ որպես հայցվոր կամ պատասխանող:
7. Կազմակերպությունն այլ կազմակերպության հիմնադիր կամ մասնակից կարող է հանդիսանալ միայն հիմնադրի որոշմամբ:
8. Կազմակերպությունն ունի ՀՀ պետական զինանշանի պատկերով և կազմակերպության անվամբ կլոր կնիք, ձևաթղթեր, խորհրդանիշ, անհատականացման այլ միջոցներ, ինքնուրույն հաշվեկշիռ և հաշվարկային հաշիվ բանկերում:
9. Կազմակերպության անվանումն է`

հայերեն` Հայաստանի Հանրապետության Շիրակի մարզի Գյումրի համայնքի «Մանկապատանեկան արվեստի պալատ» համայնքային ոչ առևտրային կազմակերպություն,

ռուսերեն՝ Республика Армения, Ширакская область ՛՛Детско-юношеский дворец искусств՛՛ МНО общины Гюмри,

անգլերեն՝ Republic of Armenia, Shirak marz, Gyumri community “Children’s and youth art palace” CNCO:

1. Կազմակերպությունը Հայաստանի Հանրապետության օրենսդրությամբ սահմանված կարգով կարող է համագործակցել օտարերկրյա կրթական հաստատությունների և կազմակերպությունների հետ:
2. Կազմակերպությունում չեն թույլատրվում քաղաքական և կրոնական կազմակերպությունների ստեղծումն ու գործունեությունը:
3. **ՄԱՐԶԱԴՊՐՈՑԻ ԳՈՐԾՈՒՆԵՈՒԹՅԱՆ ԱՌԱՐԿԱՆ ԵՎ ՆՊԱՏԱԿԸ**
4. Կազմակերպության գործունեության առարկան և նպատակները սովորողների ազատ ժամանցի կազմակերպման միջոցով նրանց հետաքրքրությունների զարգացման համար պայմաններ ստեղծելն է, նրանց մշակութային, ստեղծագործական ունակությունների գեղագիտական, ֆիզիկական զարգացումը, հայրենասիրական դաստիարակության և բնապահպանական ու կիրառական գիտելիքների ձևավորումը:
5. Կազմակերպության գործունեությունը հիմնվում է ժողովրդավարության և մարդասիրության, հանրամատչելիության, ազգային ու համամարդկային արժեքների զուգորդման, անձի ազատ զարգացման, ինքնավարության և կրթության աշխարհիկ բնույթի սկզբունքների վրա:
6. Կազմակերպության հիմնական խնդիրներն են՝
7. մինչև 18 տարեկան սովորողների ստեղծագործական ունակությունների զարգացումը, հոգևոր, գեղագիտական, բնապահպանական և ֆիզիկական դաստիարակության ապահովումը՝ հաշվի առնելով նրանց պահանջմունքները, հետաքրքրությունները, հակումներն ու ընդունակությունները,
8. մասնագիտական կողմնորոշման համար նպաստավոր պայմանների ստեղծումը,
9. սովորողների հանգստի և ժամանցի կազմակերպումը, արդյունավետ պայմանների ապահովումը,
10. դպրոցում ստացած գիտելիքների ամրապնդումն ու խորացումը, սովորողների տեսական գիտելիքների և գործնական ունակությունների փոխադարձ կապի ամրապնդումը, նրանց կարողությունների, հմտությունների և ձեռներեցության զարգացումը,
11. համակողմանիորեն և ներդաշնակ զարգացած, հայրենասիրության, պետականության և մարդասիրության ոգով դաստիարակված անձի ձևավորումը:
12. Կազմակերպությունը կարող է զբաղվել հիմնադրի կողմից սահմանված գործունեության հետևյալ տեսակներով՝
13. կրթադաստիարակչական ծրագրերի իրականացում,
14. համակարգչային ծրագրերի և լեզուների ուսուցման կազմակերպում,
15. ժամանցային, կրթական, սեզոնային և այլ ճամբարների կազմակերպում,
16. հրաձգարանների գործունեություն, սպորտային միջոցառումների կազմակերպման և աջակցման գործունեություն,
17. ներկայացումների, համերգների և այլ ժամանցային ծրագրերի կազմակերպում:
18. Կազմակերպությունն իր ծրագրերի իրականացման և ինքնածախսածածկման համար կարող է հայթայթել դրամաշնորհային և օրենքով չարգելված միջոցներ:
19. Կազմակերպությունը լիցենզավորման ենթակա գործունեության տեսակներով կարող է զբաղվել միայն լիցենզիայի հիման վրա:
20. **Կազմակերպության տեսակները և ուսումնադաստիարակչական գործունեությունը**
21. Կազմակերպությունը իր գործունեության ուղղություններին համապատասխան իրականացնում է կրթադաստիարակչական ծրագրեր՝ համաձայն իր կանոնադրության: Ըստ կրթադաստիարակչական ծրագրերի սահմանվում են կազմակերպության բազմապիսի խմբակներ՝
22. գեղարվեստական,
23. կիրառական ստեղծագործական,
24. տեխնիկական ստեղծագործական,
25. լրացուցիչ կրթություն և արտադպրոցական դաստիարակություն իրականացնող այլ խմբակներ:
26. Կազմակերպությունում ուսումնադաստիարակչական աշխատանքները կազմակերպվում են ուսումնական պլանների, ուսումնական ծրագրերի և ժամանակացույցին համապատասխան:
27. Կազմակերպությունը մշակում է գործունեության իր ծրագրերը՝ հաշվի առնելով սաների հետաքրքրություններն ու հակումները, ընտանիքի և կրթական համակարգի պահանջները:
28. Սաներն ընդգրկվում են կազմակերպության նույն կամ տարբեր տարիքի միավորումներում (խմբակ, ստուդիա, ակումբ, համույթ, թատրոն, մարզական խումբ և այլն): Յուրաքանչյուր սան իրավունք ունի ընդգրկվելու տարբեր միավորումներում:
29. Կազմակերպությունում պարապմունքները պետք է լինեն շաբաթական 2-3 անգամ, կազմակերպության (խմբակի) թվակազմը և պարապմունքների տևողությունը մանկավարժական աշխատողների առաջարկությամբ հաստատում է մանկավարժական խորհուրդը: Ընդ որում, կերպարվեստի, կիրառական արվեստի, բալետային, տեխնիկական բնասերների և մոդելավորման խմբակներում պետք է ընդգրկվեն 7-ից, իսկ մյուս տեսակի խմբակներում՝ 12-ից ոչ պակաս թվակազմով երեխաներ: Բոլոր տեսակի խմբակներում պարապմունքների տևողությունը պետք է լինի շաբաթական 2-3 անգամ ընդամենը ակադեմիական 6 ժամով: Նվագախմբային, երաժշտական, ասմունքի, թատերական, վոկալ գործիքային խմբերում ամբողջ կազմի հետ անհատական պարապմունքների տևողությունը սահմանվում է 6 երեխա-6 ժամ յուրաքանչյուր երեխայի հետ շաբաթական 60 րոպե ժամանակահատվածով:
30. Կազմակերպությունը գործում է ամբողջ տարվա ընթացքում: Ուսումնական տարին սկսվում է սեպտեմբերի 01-ից մինչև հուլիսի 25-ը: Խմբերը համալրվում են մինչև սեպտեմբերի 15-ը, պարապմունքները սկսվում են սեպտեմբերի 16-ին և ավարտվում հուլիսի 25-ին: Կազմակերպությունում սահմանվում է ուսումնական շաբաթ 5-օրյա աշխատանքային օրերով:

**IV. Կազմակերպության կառավարումը**

1. Կազմակերպության կառավարումն իրականացվում է հիմնադրի, կազմակերպության տնօրենի, նրա տեղակալի կողմից: Կազմակերպության տնօրենին պաշտոնի նշանակում և պաշտոնից ազատում է համայնքի ղեկավարը:
2. Կազմակերպության կրթադաստիարակչական աշխատանքների արդյունավետ կազմակերպման նպատակով ձևավորվում է խորհրդակցական մարմին՝ մանկավարժական խորհուրդ: Մանկավարժական խորհրդի կազմը բաղկացած է 9 (յոթ) անդամից՝ 2-ը՝ կազմակերպության մանկավարժներից, 2-ը՝ շահառուների ծնողներից, 2-ը՝ ավագանու տարբեր խմբակցություններից և 1-ը՝ Գյումրու համայնքապետարանի աշխատակազմից: Մանկավարժական խորհրդի նիստը հրավիրվում է տարեկան առնվազն 2 անգամ: Մանկավարժական խորհրդի որոշումները ընդունվում են նիստին ներկա անդամների ձայների պարզ մեծամասնությամբ: Մանկավարժական խորհրդի նիստերը նախագահում է կազմակերպության տնօրենը: Մանկավարժական խորհուրդն իր լիազորության սահմաններում քննարկում և առաջարկություններ է ներկայացնում՝
3. կազմակերպության կանոնադրության վերաբերյալ,
4. կազմակերպության գործունեության հիմնական ուղղությունների և կրթական, ծրագրերի, առաջադրված խնդիրների իրականացման ձևերի ու միջոցների վերաբերյալ,
5. ուսումնական պլանների ու ծրագրերի վերաբերյալ՝ ելնելով կազմակերպության հիմնական խնդիրներից, նպատակներից, կադրային և նյութական հնարավորություններից, սաների ու նրանց ծնողների հետաքրքրությունից,
6. լրացուցիչ կրթական ծրագրերի և առաջավոր փորձի տարածման վերաբերյալ,
7. մանկավարժական աշխատողների որակավորման բարձրացման և խրախուսման վերաբերյալ:
8. Կազմակերպության հիմնադիրն ունի հաստատության գործունեությանը և կառավարմանը վերաբերող ցանկացած հարց վերջնական լուծելու իրավունք՝ բացառությամբ օրենքով նախատեսված դեպքերի:
9. Կազմակերպության հիմնադրի բացառիկ լիազորություններն են՝
10. կազմակերպության հիմնադրումը,
11. կազմակերպության գործունեության առարկայի և նպատակների, այդ թվում նրա կողմից իրականացվող գործունեության տեսակների սահմանումը,
12. կազմակերպության կանոնադրության հաստատումը և դրանում փոփոխությունների կատարումը,
13. կազմակերպության վերակազմակերպումը և լուծարումը,
14. հիմնադրի որոշմամբ և սույն կանոնադրությամբ նախատեսված այլ հարցերի լուծումը:
15. Հիմնադիրը՝
16. կազմակերպության կանոնադրությամբ սահմանված կարգով իրականացնում է նրա կառավարման մարմինների ձևավորումը և նրանց լիազորությունների վաղաժամկետ դադարեցումը,
17. վերահսկողություն է իրականացնում կազմակերպության գործունեության նկատմամբ,
18. կասեցնում կամ ուժը կորցրած է ճանաչում կազմակերպության տնօրենի և (կամ) մանկավարժական խորհրդի՝ Հայաստանի Հանրապետության օրենսդրության պահանջներին հակասող հրամանները հրահանգները, կարգադրություններն ու ցուցումները,
19. լսում է կազմակերպության գործունեության մասին հաշվետվություններ, քննում դրա գործունեության վերստուգման արդյունքները,
20. վերահսկողություն է իրականացնում կազմակերպության սեփականության օգտագործման և պահպանության նկատմամբ,
21. վերահսկողություն է իրականացնում կազմակերպության օգտագործման և պահպանության նկատմամբ, իսկ օրենքով, հիմնադրի որոշմամբ կամ կազմակերպության կանոնադրությամբ նախատեսված դեպքերում համաձայնություն է տալիս իր գույքի օտարման կամ վարձակալության հանձնման համար,
22. հաստատում է կազմակերպության տարեկան հաշվետվությունները և տարեկան հաշվեկշիռը, եթե կազմակերպությունը չունի կոլեգիալ կառավարման մարմին,
23. իրականացնում է օրենքով, հիմնադրի որոշումներով և կազմակերպության կանոնադրությամբ նախատեսված այլ գործառույթներ,
24. հաստատում է կազմակերպության տարեկան ծախսերի նախահաշիվը:
25. Կազմակերպության տնօրենն իրականացնում է կազմակերպության ընթացիկ գործունեության ղեկավարումը: Տնօրենն օրենքներով, հիմնադրի որոշումներով, սույն կանոնադրությամբ և իրեն վերապահված լիազորության սահմաններում ղեկավարում է կազմակերպության գործունեությունն ու կրում պատասխանատվություն օրենքների, այլ իրավական ակտերի, հիմնադրի որոշումների, սույն կանոնադրության և կնքված պայմանագրերի պահանջները չկատարելու կամ ոչ պատշաճ կատարելու համար:
26. Կազմակերպության տնօրենը՝
27. առանց լիազորագրի հանդես է գալիս կազմակերպության անունից, ներկայացնում նրա շահերը և կնքում գործարքներ,
28. նախագահում է կազմակերպության մանկավարժական խորհրդի նիստերը,
29. Հայաստանի Հանրապետության օրենսդրությամբ, հիմնադրի և լիազորված պետական մարմնի որոշումներով ու սույն կանոնադրությամբ սահմանված կարգով տնօրինում է կազմակերպության գույքը, այդ թվում՝ ֆինանսական միջոցները,
30. տալիս է կազմակերպության անունից հանդես գալու լիազորագրեր, այդ թվում՝ վերալիազորման իրավունքով անդորրագրեր,
31. աշխատանքի նշանակում ու աշխատանքից ազատում է կազմակերպության աշխատողներին, նրանց նկատմամբ կիրառում խրախուսման միջոցներ և նշանակում կարգապահական տույժեր,
32. բանկերում բացում է հաշվարկային հաշիվներ,
33. սահմանում է կազմակերպության կառուցվածքն ու կառուցվածքային ստորաբաժանումների իրավասությունները,
34. օրենքով և սույն կանոնադրությամբ սահմանված իր լիազորությունների սահմաններում արձակում է հրամաններ, հրահանգներ, տալիս պարտադիր կատարման համար ցուցումներ և վերահսկում դրանց կատարումը,
35. իրականացնում է մանկավարժական կադրերի ճիշտ ընտրություն և անհրաժեշտ պայմանների ստեղծում նրանց մասնագիտական մակարդակի բարձրացման համար,
36. վերահսկողություն է իրականացնում կազմակերպության աշխատողների կողմից իրենց աշխատանքային պարտականությունների կատարման նկատմամբ,
37. ապահովում է ներքին աշխատանքային կարգապահության կանոնների, աշխատանքի պաշտպանության և անվտանգության տեխնիկայի պահպանումը,
38. կազմում է կազմակերպության հաստիքային ցուցակն ու ծախսերի նախահաշիվը և դրանք ներկայացնում հիմնադրի հաստատմանը,
39. իրականացնում է Հայաստանի Հանրապետության օրենսդրությանը չհակասող կազմակերպության կառավարման մյուս մարմիններին չվերապահված այլ լիազորություններ:
40. Կազմակերպության տնօրենի բացակայության դեպքում, համայնքի ղեկավարի գրավոր որոշման համաձայն, տնօրենի լիազորություններն իրականացնում է այլ անձ:
41. Կազմակերպության տնօրենի ուսումնադաստիարակչական աշխատանքի գծով տեղակալը՝
42. պատասխանատու է կազմակերպությունում ուսումնադաստիարակչական գործընթացի կազմակերպման, ուսումնական ծրագրերի իրականացման, դասավանդման որակի և սաների գիտելիքների մակարդակի համար,
43. վերահսկողություն է իրականացնում ուսումնադաստիարակչական աշխատանքի ընթացքի, սաների առաջադիմության և վարքի նկատմամբ, կանոնավորում սաների ուսումնական ծանրաբեռնվածությունը,
44. կազմակերպությունում կազմակերպում է մեթոդական աշխատանք, կազմում է ուսումնական պարապմունքներ, դասացուցակ և ուսումնադաստիարակչական աշխատանքի մասին հաշվետվություններ,
45. ընդհանրացնում և տարածում է լավագույն խմբակավարների աշխատանքի դրական փորձը, մանկավարժներին հաղորդակից է դարձնում գիտության և մանկավարժության նորագույն նվաճումներին,
46. ապահովում է կազմակերպության և ընտանիքի սերտ կապն ու համագործակցությունը,
47. կազմակերպում է սովորողների հանգիստը և ժամանցը, միջոցներ ձեռնարկում սոցիալապես անապահով երեխաներին օգնություն ցուցաբերելու համար:
48. Կազմակերպության գործադիր տնօրեն տնտեսական աշխատանքի գծով տեղակալը՝
49. պատասխանատու է կազմակերպության շենքի և գույքի պահպանման, ուսումնական գործընթացի նյութատեխնիկական ապահովման, կազմակերպության սանիտարահիգիենիկ ու բարեկարգ վիճակի, կազմակերպության ուսումնական պարապմունքներին դասասենյակների ժամանակին նախապատրաստման, հակահրդեհային պաշտպանության և սպասարկող անձնակազմի աշխատանքի կազմակերպման համար,
50. միջոցներ է ձեռնարկում կազմակերպության ուսումնանյութական բազան հարստացնելու և ամրապնդելու համար:
51. Խմբակի ղեկավարը (խմբակավարը)՝
52. դաստիարակչական աշխատանք է կատարում իր խմբակի սաների շրջանում՝ սերտորեն համագործակցելով նյուս խմբակավարների հետ,
53. ապահովում է սովորողների նկատմամբ կազմակերպության և ընտանիքի մանկավարժական պահանջների միասնությունը,
54. իրականացնում է խմբակի համար սահմանված գործավարությունը, կազմակերպության տնօրինությանը ներկայացնում սովորողների հաճախումների և վարքի մասին տեղեկություններ,
55. կազմակերպում է սովորողների առողջության ամրապնդմանն ու ֆիզիկական զարգացմանը նպաստող միջոցառումներ, մրցույթներ, նպատակային էքսկուրսիաներ, շրջագայություններ,
56. կազմակերպությունում արգելում է բոլոր այն նախաձեռնությունները, որոնք կարող են սաների առողջության, կյանքի համար վտանգ պարունակել կամ խաթարել ուսումնադաստիարակչական աշխատանքների իրականացումը:
57. **Կազմակերպության սեփականությունը, նրան ամրացված գույքը և ֆինանսական գործունեությունը**
58. Կազմակերպության սեփականությունը ձևավորվում է կազմակերպության հիմնադրման ժամանակ և հետագայում հիմնադրի կողմից սեփականության իրավունքով նրան հանձնվող, ինչպես նաև կազմակերպության գործունեության ընթացքում արտադրված և ձեռք բերված գույքից:
59. Կազմակերպությունն իրավունք ունի օրենքին, հիմնադրի որոշումներին և (կամ) իր կանոնադրությանը համապատասխան իր հայեցողությամբ տիրապետելու, տնօրինելու և օգտագործելու սեփականության իրավունքով իրեն պատկանող գույքը:
60. Հիմնադրի սեփականության իրավունքով պատկանող գույքի պահպանման հոգսը կրում է կազմակերպությունը:
61. Կազմակերպության սեփականության վրա կարող է բռնագանձում տարածվել միայն դատական կարգով:
62. Կազմակերպության ֆինանսատնտեսական գործունեությունը, նյութատեխնիկական բազան՝
63. կազմակերպությունը՝ ստեղծագործության կենտրոնի ուսումնադաստիարակչական և տնտեսական գործունեության սոցիալական զարգացման, ինչպես նաև աշխատողներին աշխատանքի վարձատրման ֆինանսավորման հիմնական աղբյուրը հիմնադրի միջոցներն են: Կազմակերպությանը ֆինանսավորելու համար, որպես հաշվարկային միավոր, ընդունվում է տարեկան լրակազմի միջին չափանիշը՝ մեկ երեխա,
64. կազմակերպության լրացուցիչ միջոցներն են՝

ա. տնտեսական գործունեությունից և մանկավարժական աշխատողների թողարկած արտադրանքի իրացումից ստացված եկամուտը,

բ. վճարովի խմբերի ու խմբակների գործունեությունից, համերգներից և այլ միջոցառումներից ստացված եկամուտները,

1. պետական, համայնքային և ոչ պետական կազմակերպություններից, հիմնադրամներից և այլ հիմնարկներից, ձեռնարկություններից ու կազմակերպություններից, ինչպես նաև առանձին քաղաքացիներից հատկացվող նյութական արժեքները, դրամական միջոցները և կամավոր ներդրումները:
2. Կազմակերպությունը հնարավորության դեպքում իրականացնում է հետևյալ վճարովի ծառայությունները՝
3. լրացուցիչ խմբակների խմբերի, ստուդիաների և այլն, այդ թվում՝ ծնողների հետ համատեղ՝ գիտության, արվեստի և այլ ուղղությունների գծով միավորումների աշխատանքը,
4. համերգների, ներկայացումների և այլ զանգվածային միջոցառումների կազմակերպումը:
5. Հիմնադիրն է որոշում, ելնելով տիպային հաստիքների և պաշտոնական դրույթների սխեմայից, աշխատանքի կազմակերպմանն ու վարձատրությանը վերաբերող հետևյալ հարցերը՝
6. հաստատել կազմակերպության կառուցվածքն ու հաստիքային ցուցակը,
7. աշխատողների համար արտաբյուջետային միջոցների եկամուտների հաշվին սահմանել հավելյալ վարձատրություն երեխաների, դռահասների և պատանիների հետ, պարապմունքների անցկացման պլանների ու ծրագրերի կատարման, միավորումներում սաների հիմնական կազմը պահպանելու, ստեղծագործական նվաճումների, անցկացվող միջոցառումների բարձր որակի, առանձնահատուկ կարևոր աշխատանքներ կատարելու համար: Հավելավճարումները դադարեցվում են նշված աշխատանքները չկատարելու դեպքում,
8. ստորաբաժանումների տնտեսական գործունեության մեջ կիրառել աշխատանքի կազմակերպման և վարձատրման կոլեկտիվ, պայմանագրային և այլ ձևերը,
9. աշխատանքի վարձատրման ֆոնդի (նյութական խրախուսման ֆոնդ) սահմաններում որոշել աշխատողներին պարգևավճար տալու կարգն ու չափերը, ելնելով նրանց աշխատանքի արդյունավետությունից և որակից:

Մանկավարժական այլ աշխատողների պարգևատրման կարգը որոշում է մանկավարժական խորհուրդը:

Կազմակերպության ղեկավարների պարգևատրման չափը սահմանում է հիմնադիրը:

Կազմակերպության աշխատողների պարգևատրման համար չի կարելի օգտագործել սաների աշխատանքի վճարման համար նախատեսված միջոցները:

1. Հաշվապահական և վիճակագրական հաշվառման կարգը որոշվում է գործող ՀՀ սահմանադրությամբ և օրենսդրությամբ:
2. Կազմակերպության ֆինանսավորման լրացուցիչ աղբյուրներն են՝
3. սահմանված կարգով վճարովի կրթադաստիարակչական ծառայությունների մատուցումից ստացված միջոցները,
4. բարեգործական հատկացումները, նպատակային ներդրումները, Հայաստանի Հանրապետության և օտարերկրյա կազմակերպությունների ու քաղաքացիների նվիրատվությունները և դրամաշնորհները,
5. հիմնադրի որոշմամբ չարգելված և կազմակերպության կանոնադրական խնդիրներին չհակասող գործունեությունից ստացված միջոցները:
6. Կազմակերպությունը իր եկամուտների և ծախսերի մնացորդը նպատակաուղղում է իր կանոնադրական խնդիրների իրականացմանը, նյութատեխնիկական բազայի ամրապնդմանը, աշխատողների սոցիալական հարցերի բարելավմանը: Կազմակերպության եկամուտների և ծախսերի տարբերության օգտագործման առաջարկը յուրաքանչյուր բյուջետային տարվան հաջորդող երկու ասիսների ընթացքում կազմակերպության տնօրենը քննարկում է մանկավարժական խորհրդի հետ, ապա խորհրդի համաձայնությունը ստանալուց հետո ներկայացնում է Հիմնադրին: Հիմնադրի հաստատումից հետո այդ միջոցները ծախսվում են ըստ առաջարկով սահմանված նպատակի:   
   Կազմակերպության արտաբյուջետային միջոցների առկայությունը կամ բացակայությունը չի կարող ազդել կազմակերպության՝ համայնքի միջոցներից ֆինանսավորվելու այս կանոնադրությամբ սահմանված կարգի վրա:
7. Կազմակերպության հարկերը, տուրքերը և պարտադիր այլ վճարներ վճարում է շահույթ ստանալու նպատակ չհետապնդող (ոչ առևտրային) կազմակերպությունների համար նախատեսված կարգով ու չափով, «Պետական ոչ առևտրային կազմակերպությունների մասին» Հայաստանի Հանրապետության օրենքին համապատասխան:
8. **Կազմակերպության կրթադաստիարակչական գործընթացի մասնակիցները**
9. Կազմակերպության կրթադաստիարակչական գործընթացի մասնակիցները, որպես կանոն, մինչև 18 և բարձր տարիքի պատանիներն են:
10. Երեխաների ընդունելության ժամանակ կազմակերպության տնօրինությունը պարտավոր է ծնողներին ծանոթացնել կազմակերպության կանոնադրությանը և այլ փաստաթղթերի, որոնք կանոնակարգում են մանկապատանեկան կազմակերպության գործունեությունը: Երեխաների իրավունքներն ու պարտականությունները սահմանվում են համապատասխան պայմանագրային հիմունքներով ու կազմակերպության ներքին կարգապահական կանոններով:
11. Մանկավարժական աշխատանքի ընդունվում են այն անձինք, ովքեր, ըստ մասնագիտության, ունեն անհրաժեշտ մասնագիտական-մանկավարժական որակավորում:
12. Կազմակերպության մանկավարժն իրավունք ունի մասնակցելու կազմակերպության կառավարմանը, համատեղությամբ կատարելու գիտական, ստեղծագործական և մանկավարժական բնույթի աշխատանքներ:
13. Կազմակերպության մանկավարժական և մյուս աշխատողների իրավունքներն ու պարտականությունները սահմանվում են Հայաստանի Հանրապետության օրենսդրությանը համապատասխան, կազմակերպության կանոնադրությամբ և աշխատանքային պայմանագրով:
14. Կազմակերպության մանկավարժական աշխատողները պարտավոր են ապահովել կրթադաստիարակչական ծրագրերի կատարումը:
15. Կազմակերպությունում արգելվում է սաների նկատմամբ հոգեկան և ֆիզիկական բռնությն գործադրումը:
16. Սանը պարտավոր է՝
17. բարեխղճորեն սովորել,
18. խնամքով վերաբերվել կազմակերպության գույքին,
19. հարգել կազմակերպության սաների և աշխատողների իրավունքներն ու արժանապատվությունը,
20. պահպանել կազմակերպության ներքին կարգապահական կանոնները:
21. Կազմակերպության երեխաների իրավունքները սահմանվում են Գյումրի համայնքի ղեկավարի որոշմանը համապատասխան, կազմակերպության կանոնադրությամբ և ներքին կարգապահական կանոններով:
22. **Կազմակերպության վերակազմակերպումը և լուծարումը**
23. Կազմակերպությունը վերակազմակերպվում և լուծարվում է Հայաստանի Հանրապետության օրենսդրության համաձայն:
24. Կազմակերպության լուծարման դեպքում հաստատության պարտատերերի պահանջների բավարարումից հետո մնացած գույքը ուղղվում է համայնքային բյուջե: