ՆԱԽԱԳԻԾ

**ԳՅՈՒՄՐԻ ՔԱՂԱՔԻ ԱԲՈՎՅԱՆ ՃԵՄԱՓՈՂՈՑՈՒՄ ԳՅՈՒՄՐԵՑԻ ԱՆՎԱՆԻ**

**ԱՆՁԱՆՑ ՆՎԻՐՎԱԾ ՀՈՒՇԱՐՁԱՆՆԵՐ ՏԵՂԱԴՐԵԼՈՒ ՄԱՍԻՆ**

Ղեկավարվելով Հայաստանի Հանրապետության կառավարության 1999 թվականի օգոստոսի 31-ի N 551 որոշմամբ հաստատված կարգի 2-րդ և 3-րդ կետերի դրույթներով՝ **Գյումրի** **համայնքի ավագանին որոշում է.**

1. Գյումրեցի անվանի անձանց նվիրված հուշարձաններ տեղադրել Գյումրի քաղաքի Աբովյան ճեմափողոցում:
2. Տեղադրվելիք հուշարձանների ցանկը կազմելու համար կազմակերպել հանրային բաց լսումներ և քննարկումներ:
3. Հուշարձանների ցանկը կազմելուց հետո կազմակերպել նախագծերի մրցույթ:
4. Ընդունել ի գիտություն, որ հուշարձանները տեղադրվելու են Հայաստանի Հանրապետության նախագահի հովանավորությամբ:

**Ռ. ՍԱՆՈՅԱՆ**

**Ռ. ԱՍԱՏՐՅԱՆ**

**Ա. ՀԱԿՈԲՅԱՆ**

**Հ. ԳԱՍՊԱՐՅԱՆ**

Կատարող՝ Հ.Գասպարյան

**ՀԻՄՆԱՎՈՐՈՒՄ**

**«ԳՅՈՒՄՐԻ ՔԱՂԱՔԻ ԱԲՈՎՅԱՆ ՃԵՄԱՓՈՂՈՑՈՒՄ ԳՅՈՒՄՐԵՑԻ ԱՆՎԱՆԻ**

**ԱՆՁԱՆՑ ՆՎԻՐՎԱԾ ՀՈՒՇԱՐՁԱՆՆԵՐ ՏԵՂԱԴՐԵԼՈՒ ՄԱՍԻՆ» ՈՐՈՇՄԱՆ ԸՆԴՈՒՆՄԱՆ**

Որոշման ընդունումը նպատակ է հետապնդում հավերժացնելու հայ և համաշխարհային մշակույթի, գիտության, արվեստի, գրականության ասպարեզում մեծ ավանդ ունեցող գյումրեցի անվանի անձանց հիշատակը և հանրահռչակելու նրանց թողած ժառանգությունը՝ նպաստելու Գյումրու հարուստ մշակութային ավանդույթների վերականգնմանը և զարգացմանը:

Որոշման ընդունումը կարևորվում է նաև նրանով, որ Գյումրին հավակնում է դառնալ զբոսաշրջության կենտրոն և խիստ կարևոր է քաղաքի պատմությունը ներկայացնել նշված անձանց կյանքի և գործունեության հետ համատեղ:

Հուշարձանների տեղադրումը անհրաժեշտ է նաև սերունդների դաստիարակության, կրթության և քաղաքի պատմությանը ծանոթացնելու համար:

**ՏԵՂԵԿԱՆՔ**

**«ԳՅՈՒՄՐԻ ՔԱՂԱՔԻ ԱԲՈՎՅԱՆ ՃԵՄԱՓՈՂՈՑՈՒՄ ԳՅՈՒՄՐԵՑԻ ԱՆՎԱՆԻ**

**ԱՆՁԱՆՑ ՆՎԻՐՎԱԾ ՀՈՒՇԱՐՁԱՆՆԵՐ ՏԵՂԱԴՐԵԼՈՒ ՄԱՍԻՆ» ՈՐՈՇՄԱՆ ԸՆԴՈՒՆՄԱՆ ԿԱՊԱԿՑՈՒԹՅԱՄԲ ԳՅՈՒՄՐԻ ՀԱՄԱՅՆՔԻ 2017 ԹՎԱԿԱՆԻ ԲՅՈՒՋԵՈՒՄ ԾԱԽՍԵՐԻ ԵՎ ԵԿԱՄՈՒՏՆԵՐԻ ՓՈՓՈԽՈՒԹՅԱՆ ՄԱՍԻՆ**

Գյումրի համայնքի ավագանու «Գյումրի քաղաքի Աբովյան ճեմափողոցում գյումրեցի անվանի անձանց նվիրված հուշարձաններ տեղադրելու մասին» որոշման ընդունմամբ Գյումրի համայնքի 2017 թվականի բյուջեում էական փոփոխություններ՝ ավելացումներ կամ նվազեցումներ չեն նախատեսվում: